Page:King Alfred's West-Saxon Version of Gregory's Pastoral Care (2).djvu/297

288 unbald, forðæm sio unbieldo & sio manðwærnes bioð swiðe anlice. Forðæm oft, ðonne mon læt toslupan ðone ege & ða lare swiðor ðonne hit ðearf sie for wacmodnesse, ðonne wierð gehnescad ðonone sio ðreaung ðæs anwaldes. Ongean ðæt sint to manianne ða weamodan & ða grambæran, forðæm, ðonne hie underfoð ðone folgað, ðonne tyht hie & gremeð ðæt irre ðæt hie wealwiað on ða wedenheortnesse, & ðurh ðæt wierð tosliten sio stilnes hiera hieremonna modes, & bið gedrefed sio smyltnes hiera lifes. Forðæm, ðonne ðæt ierre hæfð anwald ðæs monnes, ðonne gehrist he on sume scylde, swæ ðæt he self nat hwæt he on ðæt ierre deð. Đa ierran nyton hwæt hie on him selfum habbat, & eac ðætte wierse is, ðæt hie ful oft wenað ðæt hiera ierre sie ryhtwislic anda & manung sumre ryhtwisnesse. Forðæm, ðonne hie wenað ðæt hiora unðeawas sien sum god cræft, ðonne gadriað hie hie & iecað butan ælcum ege. Oft eac ða manðwaran weorðað swæ besolcne & swe wlace & swæ slawe for hiora manðwærnesse ðæt hie ne anhagað nane wuht nytwierðes don. Oft eac ða grambæran leogað him selfum, ðonne hie wenað ðæt hie ryhtne andan hæbben. Oft eac sio godnes ðære monðwærnesse bið diegelice gemenged wið sleacnesse. Oft eac ða grambæran wenað ðæt hiera unðeaw sie sumes ryhtwislices andan wielm. Ac we sculon manian ða manðwæran ðæt hie hebben ða manðwærnesse, & flion ðæt ðær swiðe neah ligeð ðære manðwærnesse, ðæt is sleacnes. Ða grambæran we sculon manian ðæt hie ongieten hwæt hie on him selfum habbað. Đa manðwæran we sculon manian ðæt hie ongieten hwæt hie nabbað. Ne forlæten ða ierran ðone andan, ac geðencen ðæt he

timid, because timidity and gentleness are closely allied. Therefore, often when fear and instruction are relaxed more than is necessary, out of weakness of mind, the severity of authority is relaxed. The fierce and passionate are to be admonished differently; because, when they accept authority, their anger incites and provokes them to wallow in passion, and so the tranquillity of their subjects' minds is destroyed, and the calmness of their life is disturbed. Therefore, when anger possesses a man, he falls into some sin, so that he himself knows not what he does in his anger. The angry know not what they have in themselves, and also, what is worse, they often think that their anger is righteous zeal and admonition of some virtue. Therefore, thinking